चंडीगढ़. परिंदों और जानवरों की हिफाजत की वकालत करने वाले पीपल फॉर एनीमल्स (पीएफए) के कब्जे से 33 परिंदे लापता होने और एक की मौत के मामले में शनिवार को विनोद कुमार ने आईजीपी चंडीगढ़ को शिकायत दी है।
इसमें विनोद ने कहा है कि पीएफए ने उन पर पुलिस के जरिये जो कार्रवाई की है, वह गैर कानूनी है। पुलिस ने उन पर पीसीए 1960 की धारा 11 (1) (ए) , (ई) (एच) के तहत जो एफआईआर दर्ज की है, यह सभी धाराएं नॉन कॉग्नीजेबल होने की वजह से एफआईआर दर्ज नहीं की जा सकती। विनोद के मुताबिक पुलिस ने उसे गिरफ्तार भी किया, जो उसके अधिकार क्षेत्र में नहीं है। यह मौलिक अधिकारों का हनन भी है।
विनोद कुमार उर्फ सोनू के वकील राजेश शर्मा के मुताबिक 142 जब्त परिंदों में से 34 की मौत हो गई। यह भी स्पष्ट नहीं किया गया। कोर्ट ने भी पीएफए को 142 परिंदों को छोड़ने के निर्देश दिए गए थे। ऐसे में पीएफए ने कोर्ट की भी अवमानना की है।
बचे परिंदों को देखने और खाने-
पानी के बाउल को देख साफ लग रहा था कि उन्हें हाइजीनिक कंडीशन में नहीं रखा गया। यह परिंदों से क्रूरता है। राजेश शर्मा के मुताबिक पुलिस को शिकायत दे दी गई है।
क्या था मामला
सेक्टर-20 के विनोद कुमार सोनू करीब एक महीने से लवबर्डस, कॉकाटील्स और बजरीगर पाल रहे थे। पीएफए की चंडीगढ़ यूनिट 25 मई को सोनू से 142 बर्डस यह कहकर जबरदस्ती ले गई थी कि इन्हें रखना गैरकानूनी है।
सोनू पर केस भी दर्ज किया गया था। 29 मई को कोर्ट ने पीएफए को आदेश दिए थे कि सभी 142 बर्डस सोनू को लौटाए जाएं। वीरवार को पीएफए ने सिर्फ 108 बर्डस वापस किए थे, जिनमें एक कॉकाटील पिंजरे में मरा मिला। बाकी 33 बर्डस कहां हैं, खुद पीएफए नहीं बता पा रहा है।
सोनू का आरोप था कि या तो इन बर्डस को पीएफए ने बेच दिया है या ऐसे हालात में रखा कि उनकी मौत हो गई। सोनू के मुताबिक पीएफए की मुखिया मेनका गांधी जीवों की रक्षा और संरक्षण के लिए देशभर में आवाज बुलंद करती हैं। मगर चंडीगढ़ की पीएफए यूनिट ही नियमों को तोड़ने में लगी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva